**ΕΛΛΗΝΙΚΗ ΔΗΜΟΚΡΑΤΙΑ**

**ΤΕΙ ΠΕΛΟΠΟΝΝΗΣΟΥ**

**ΑΠΟΣΠΑΣΜΑ ΠΡΑΚΤΙΚΟΥ ΤΗΣ ΣΥΝΕΛΕΥΣΗΣ ΤΟΥ ΤΜΗΜΑΤΟΣ ΤΕΧΝΟΛΟΓΙΑΣ ΤΡΟΦΙΜΩΝ**

**ΤΗΣ ΣΧΟΛΗΣ ΤΕΧΝΟΛΟΓΙΑΣ ΓΕΩΠΟΝΙΑΣ, ΤΕΧΝΟΛΟΓΙΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ**

**ΜΕ ΑΡΙΘΜΟ 9/31-05-2017.**

Καλαμάτα σήμερα 31.05.2017 ημέρα Τετάρτη και ώρα 10.30 π.μ στην αίθουσα 125 του ΤΕΙ-Π συνήλθε σε τακτική συνεδρίαση η Συνέλευση του Τμήματος Τεχνολογίας Τροφίμων υπό την προεδρία τoυ Προέδρου του Τμήματος κ. Γεώργιου Ζακυνθινού μετά από την υπ’ αριθμ. Πρωτ. 1-408/30-5-2017 πρόσκλησή του.

Παρόντες ήταν εκτός του Προέδρου του Τμήματος και τα παρακάτω μέλη Ε.Π. του Τμήματος: Οι κ.κ. Θεόδωρος Βαρζάκας, Μαρίνα Παπαδέλλη, Ιωακείμ Σπηλιόπουλος, Αρετή Βογοπούλου ο εκπρόσωπος των ΕΔΙΠ κ. Φώτιος Κουτρουμπής και ο εκπρόσωπος των ΕΤΕΠ κ. Ιωάννης Οικονομόπουλος. Απουσίαζαν δικαιολογημένα οι: Ιωάννης Καπόλος και Σοφία Αγριοπούλου. Επίσης απουσίαζε και ο εκπρόσωπος των σπουδαστών κ. Γεώργιος Πλαϊτης .

Τα πρακτικά τηρήθηκαν από τον κ. Μπάκα Ιωάννη Γραμματέα της Σχολής.

**ΘΕΜΑ 1ο : Κατατακτήριες Εξετάσεις 2017-2018**

Η Συνέλευση του Τμήματος έχοντας υπόψη το

α) το ΦΕΚ 3185/16-12-2013 « Διαδικασία κατάταξης πτυχιούχων τριτοβάθμιας εκπαίδευσης»

β)την εισήγηση του Προέδρου του Τμήματος ΤΕΤΡΟ και μετά από συζήτηση σχετικά με το ανωτέρω θέμα, αποφάσισε ομόφωνα:

1. να ορίσει ημερομηνία κατατακτηρίων εξετάσεων την Τετάρτη, 06 Δεκεμβρίου 2017 και ώρες 11.00 - 14.00
2. Τα εξεταζόμενα μαθήματα για τις κατατακτήριες εξετάσεις του ακαδημαϊκού έτους 2017-2018 θα είναι:

* ΒΙΟΛΟΓΙΑ
* ΜΑΘΗΜΑΤΙΚΑ Ι
* ΓΕΝΙΚΗ –ΑΝΟΡΓΑΝΗ & ΟΡΓΑΝΙΚΗ ΧΗΜΕΙΑ

1. Όρισε την επιτροπή διεξαγωγής εξετάσεων αποτελούμενη από:

* Πρόεδρο τον κ. Γεώργιο Ζακυνθινό και
* μέλη τους: Καπόλο Ιωάννη, Βαρζάκα Θεόδωρο, Σπηλιόπουλο Ιωακείμ, Αργυροπούλου Φωτεινή, Δημόπουλο Ιωάννη, Κοτσιφάκη Μαρία.

1. Συγκρότησε τις άλλες επιτροπές με εισηγητές-βαθμολογητές και αναβαθμολογητές ως εξής:

* ΓΕΝΙΚΗ ΑΝΟΡΓΑΝΗ & ΟΡΓΑΝΙΚΗ ΧΗΜΕΙΑ

Εισηγητές: Καπόλος Ιωάννης-Σπηλιόπουλος Ιωακείμ

Βαθμολογητές: Καπόλος Ιωάννης- Βαρζάκας Θεόδωρος

Αναβαθμολογητής: Σπηλιόπουλος Ιωακείμ

* ΜΑΘΗΜΑΤΙΚΑ Ι

Εισηγητές: Αργυροπούλου Φωτεινή-Δημόπουλος Ιωάννης

Βαθμολογητές: Αργυροπούλου Φωτεινή-Δημόπουλος Ιωάννης

Αναβαθμολογητής :Παπουτσής Ιωάννης

* ΒΙΟΛΟΓΙΑ

Εισηγητές: Κοτσιφάκη Μαρία- Παπαδέλλη Μαρίνα

Βαθμολογητές: Κοτσιφάκη Μαρία- Ζακυνθινός Γεώργιος

Αναβαθμολογητής:Παπαδέλλη Μαρίνα

1. Όρισε την εξεταστέα Ύλη των μαθημάτων ως εξής:

**ΤΙΤΛΟΣ ΜΑΘΗΜΑΤΟΣ: ΒΙΟΛΟΓΙΑ**

ΠΕΡΙΓΡΑΦΗ ΜΑΘΗΜΑΤΟΣ:

Θεωρητικό μέρος μαθήματος: Εισαγωγή-γενική θεώρηση οργάνωσης κυττάρων,

Επίπεδα οργάνωσης στη Βιολογία, προκαρυωτικό και ευκαρυωτικό κύτταρο, ιοί.

Βασικές τεχνικές για την μελέτη του κυττάρου μικροσκοπία, φυγοκέντρηση,

ηλεκτροφόρηση. Δομή και λειτουργία του κυττάρου κυτταροπλασματική μεμβράνη:

σύσταση οργάνωση και διαπερατότητα, κυτταρικό τοίχωμα, κυτταρική αναγνώριση

και επικοινωνία, οργανίδια του κυττάρου, κυτταρική κίνηση και κυτταροσκελετός.

Κυτταρικός κύκλος Μεσόφαση, Αντιγραφή DNA, Ροή Γενετικής Πληροφορίας,

Κεντρικό Δόγμα Βιολογίας, Μεταγραφή, Είδη RNA και ρόλος τους, Γενετικός

Κώδικας, Μετάφραση, Ρύθμιση της έκφρασης γονιδίων, Κυτταρική διαφοροποίηση.

Γενετικό υλικό, Οργάνωση γενετικού υλικού σε προκαρυωτικό, ευκαρυωτικό

κύτταρο και ιούς, δομή χρωμοσώματος. Κυτταρική διαίρεση Μίτωση, Μείωση,

Ανασυνδυασμός του DNA. Τεχνολογία ανασυνδυασμένου DNA Ένζυμα

περιορισμού, Ανασυνδυασμένο DNA, Μετασχηματισμός, Αλυσιδωτή αντίδραση

πολυμεράσης (PCR), Κλωνοποίηση, Ανάλυση αλληλουχίας DNA (sequencing),

Γονιδιακές βιβλιοθήκες

ΒΙΒΛΙΟΓΡΑΦΙΑ

Alberts, Β. (2005), Βασικές αρχές κυτταρικής βιολογίας, εκδόσεις

Πασχαλίδης.

Δημητριάδης, Β., Σιβροπούλου, Α. και Καστρίτσης, Κ. (2006), Εισαγωγή στη

Βιολογία, εκδόσεις Κυριακίδη, Αθήνα.

Μαρμάρας, Β., Λαμπροπούλου-Μαρμάρα, Μ., (2005) Βιολογία κυττάρου

Μοριακή προσέγγιση, 5η έκδοση, Εκδόσεις ΤYPORAMA,

**ΤΙΤΛΟΣ ΜΑΘΗΜΑΤΟΣ ΜΑΘΗΜΑΤΙΚΑ Ι**

ΠΕΡΙΓΡΑΦΗ ΜΑΘΗΜΑΤΟΣ:

Πίνακες, Ορίζουσες, Γραμμικά συστήματα, γραμμικές απεικονίσεις, χαρακτηριστικά

μεγέθη τελεστών και πινάκων, διαγωνοποίηση πινάκων.

Στοιχεία διανυσματικού λογισμού. Διανυσματικοί χώροι. Γεωμετρία στο επίπεδο

(ευθεία κάθετος, αλλαγή συντεταγμένων, κωνικές τομές, εφαπτομένη. Γεωμετρία

στον τριδιάστατο χώρο (ευθεία, επίπεδο, κλασικές επιφάνειες), χώροι με εσωτερικό

γινόμενο, ορθογωνιότητα). Απόκλιση και στροβιλισμός διανυσματικών πεδίων καθώς

και η φυσική τους ερμηνεία.

Εισαγωγή στο λογισμό μιας μεταβλητής.. Ακολουθίες, σειρές δυναμοσειρές και

κριτήρια σύγκλισης. Μονοτονία και ακρότατα. Ανάπτυγμα Taylor και τοπική

προσέγγιση συνάρτησης. Σειρές Fourier και ολική προσέγγιση συνάρτησης.

Συναρτήσεις (σύγκλιση, συνέχεια, συναρτήσεις φυσικών μεγεθών). Παράγωγοι

συναρτήσεων μιας μεταβλητής (ορισμοί, η έννοια του διαφορικού, παράγωγοι και

διαφορικά ανώτερης τάξης, κανόνες παραγώγισης, θεμελιώδη θεωρήματα του

διαφορικού λογισμού, κανόνας De L’ Hospital, εφαρμογή των παραγώγων στη

μελέτη συναρτήσεων). Αόριστα ολοκληρώματα (ορισμοί και ιδιότητες, μέθοδος

ολοκλήρωσης). Ορισμένα ολοκληρώματα (ορισμοί και ιδιότητες, αριθμητική

ολοκλήρωση, εφαρμογές).

ΒΙΒΛΙΟΓΡΑΦΙΑ

Ayres, F. (1983), Γενικά Μαθηματικά, Schaum’s Outline Series, (Ελληνική

μετάφραση), ΕΣΠΙ Εκδοτική, Αθήνα.

Βόσκογλου, Μ. (2009), Μαθηματικά, Ιδιωτική Έκδοση, Πάτρα.

Μπράτσου Α. 2003, Ανώτερα Μαθηματικά, Εκδόσεις Σταμούλης, Αθήνα, Created

**ΤΙΤΛΟΣ ΜΑΘΗΜΑΤΟΣ ΓΕΝΙΚΗ -ΑΝΟΡΓΑΝΗ & ΟΡΓΑΝΙΚΗ ΧΗΜΕΙΑ**

ΠΕΡΙΓΡΑΦΗ ΜΑΘΗΜΑΤΟΣ:

Ηλεκτρονική Δομή των Ατόμων, Βασικές Έννοιες Χημικού Δεσμού (ατομικά  
τροχιακά, μοριακά τροχιακά). Διαμοριακές Δυνάμεις. Περιοδικό σύστημα.  
Περιοδικές ιδιότητες των στοιχείων. Καταστάσεις της ύλης. Ιδιότητες  
στερεών κατάσταση, υγρών και αεριών (νόμοι αερίων, καταστατική  
εξίσωση). Χημική ονοματολογία και τύποι. Xημικές αντιδράσεις και  
στοιχειομετρία. Διαλύματα. Οξέα, Βάσεις, Άλατα. Ηλεκτρολυτική  
διάσταση, Ηλεκτρολύτες, Ισχύς ηλεκτρολυτών. Έννοια του pH. Ιδιότητες  
ηλεκτρολυτικών διαλυμάτων. Διαλυτότητα, Επίδραση κοινού ιόντος. Χημική  
ισορροπία. Χημική κινητική. Οξείδωση, Αναγωγή, Ηλεκτροχημεία. Γενικά  
Χαρακτηριστικά των Ομάδων του Περιοδικού Πίνακα.  
Θεωρία των χημικών δεσμών. Ατομικά τροχιακά.  Υβριδισμός. Δεσμοί στην  
οργανική χημεία. Δομή οργανικών ενώσεων. Διαμοριακές δυνάμεις.  
Ταξινόμηση των οργανικών ενώσεων. Ονοματολογία. Ισομέρεια,  
στερεοχημεία. Υδρογονάνθρακες (αλκάνια, αλκένια, αλκύνια, αρωματικοί  
υδρογονάνθρακες), αλκοόλες, φαινόλες, αιθέρες, αλκυλαλογονίδια  
(μηχανισμοί SΝ1, SΝ2, Ε1 και Ε2), αλδεΰδες, κετόνες, αμίνες,  
καρβοξυλικά οξέα, παράγωγα καρβοξυλικών οξέων (ακυλαλογονίδια,  
ανυδρίτες, εστέρες, αμίδια, μηχανισμός πυρηνόφιλης υποκατάστασης),  
ετεροκυκλικές ενώσεις.

**Στο σημείο αυτό και περί ώρα 13:30 η συνεδρίαση έληξε.**

Ο ΠΡΟΕΔΡΟΣ ΤΗΣ ΣΥΝΕΛΕΥΣΗΣ ΤΟΥ ΤΜΗΜΑΤΟΣ ΤΑ ΜΕΛΗ

Γεώργιος Ζακυνθινός

Θεόδωρος Βαρζάκας

Ο ΓΡΑΜΜΑΤΕΑΣ ΤΗΣ ΣΥΝΕΛΕΥΣΗΣ ΤΟΥ ΤΜΗΜΑΤΟΣ Ιωακείμ Σπηλιόπουλος

Μπάκας Ιωάννης

Αρετή Βογοπούλου

Φώτιος Κουτρουμπής

Ιωάννης Οικονομόπουλος

Ακριβές Αντίγραφο ο Γραμματέας

Μπάκας Ιωάννης